Рэкетир (тасма)
«Рэкетир» — 2007 жылы режиссёр Акан Сатаев тарабынан тартылган.криминалдык драма жанрындагы  көркөм тасма.

Мазмуну
Саян Беккаримов жашоо сүртүмдөрүн өзү баяндап берип отурат. Ал Алматыда советтик интеллигенттердин үй-бүлөсүндө туулуп-өскөн жөнөкөй жигит. Келечектен көптү үмүттөндүргөн мушкер окуусун таштап, ийгиликке өзүнүн муштуму менен жетүүнү ойлоп, жергиликтүү кылмыш чөйрөсүнө аралашат. Жеке соодагерлерден акча өндүрүү, тоноо анын ишмердүүлүгүнө айланат. Бир күнү бул жашоодо ар бир кылганы үчүн жооп бериши керектигин түшүнөт. Бирок кандай жол менен, өмүрү мененби?.. 
Үйүнүн алдынан бейтааныш үчөө Саянга бычак малып, кансыратып таштап кетет. Ошондо мушкер: «Баары бүттү, менин жашоом мына ушундай. Эч кандай өзгөчөлүк жок. Билбейм, эгер мага дагы бир жолу өмүр сүргөнгө мүмкүнчүлүк берилсе башкача жашамак белем, айта албайм. Бирок баары кеч. Апамды аяйм, ал ыйлайт да. Суук боло баштады. Азыр көзүм жумулат», -деген сөзү менен биринчи бөлүм соӊуна чыгат. Мында башкы каармандын каза тапканы ачык көрсөтүлбөгөнү менен тагдыр экинчи өмүр тартуулап, адилеттүү жаза алганга мүмкүнчүлүк берет. Анын жашоосу кайра «Рэкетир-2: Өткөн өзүнүн өчүн алат» («Рэкетир-2: Прошлое не отступит») тасмасында уланат.

Тасма тууралуу
«Рэкетир» фильми 2007-жылы популярдуулукка ээ болуп, Казакстанда 4 миллионго чукул көрүүчү чогулткан. Мындан тышкары Кыргызстан, Орусиянын кинотеатрларына прокатка коюлган. Эл аралык «Евразия» кинофестивалында көрүүчүлөрдүн сүймөнчүлүгү сыйлыгына татып, Казакстандагы Кинематографисттер союзунун «Жылдын мыкты тасмасы» наамын алган.

Башкы ролдордо

Саундтреги
 «Умеешь? Делай!» — Миша Маваши
 «Был пацан» — Лесоповал
 «Sometimes» — My Bloody Valentine
 «Владимирский централ» — Михаил Круг
 «Пили Водочку» — Александр Дюмин
 «Джазовая тема» — Миша Маваши
 «Кореш» — Мафик
 «Кент» — Мафик
 «Братуха» — Мафик
 «А мы вчера на Южном Буге пили водочку» — Анатолий Корж
 «Базара нет» — Сергей Грубов
 «Piggybank» — 50 Cent
 «Dream Machine» — Tesla Boy
 «Руслан, братан!» — Various Artists
 «Metiss» —  Без сна
 "Джулия" - А-Студио
 "Лети" - Парвиз Назаров

Шилтемелер
 Любимова Л. Рецензия TimeOut, 7 ноября 2007